[{"text_idx": "#000000", "text": "Ujumistreeningud ja \u2013 kursused suvel 2023"}, {"text_idx": "#000001", "text": "Tartu linna meistrivo\u0303istlustelt 13 meistritiitlit!"}, {"text_idx": "#000002", "text": "5. novembril 2022 toimusid Tartu linna meistrivo\u0303istlused Aura Keskuses. Ujumise Spordiklubi ujujad vo\u0303itsid 6 absoluudi ja 7 noorte Tartu linna meistritiitlit. Medalite skooriks sai kokku 36."}, {"text_idx": "#000003", "text": "Absoluutselt parim oli Kregor Zirk nii meistritiitlite arvu kui parima tulemuse va\u0308a\u0308rtuse poolest."}, {"text_idx": "#000004", "text": "Neljast ujututud individuaalalast neli vo\u0303itu Kregorile! 2022 aasta Tartu meister 100 m vaba-, liblik- ja seliliujumises ning 200 m kompleksis."}, {"text_idx": "#000005", "text": "Kusjuures avastardis, 100 m vabaujumisel kasutas Zirk liblika tehnikat, mis andis teise koha saavutanud Siim Kesku\u0308la ees vaid 0,03 sekundilise edumaa, ajad vastavalt 52,97 ja 53,00 sekundit. Po\u0303nevust jagus lo\u0303pumeetriteni! FINA punktiskaala alusel ja\u0308rjestatud viie parema tulemuse seas na\u0308eme neljal korral Kregor Zirgi nime, kiilu lo\u0308o\u0308b vahele konnameister Karel Seli."}, {"text_idx": "#000006", "text": "Parim Tartu meistrivo\u0303istluste noor oli Siim Kesku\u0308la (2007), kes vo\u0303itis ko\u0303ik kavas olnud alad: 100 m vabalt, 100 m liblikat (1.05,74), 100 m selili (1.02,46), 100 m rinnuli (1.13,87) ja 200 m kompleksi (2.22,70), lisaks absoluudis ho\u0303bemedali 100 m vabaujumises. U\u0308htlasi oli Siim ka parima noorte FINA-tulemuse autor. Oli tihe treening-vo\u0303istluspa\u0308ev."}, {"text_idx": "#000007", "text": "Meie parim naine oli su\u0308gisest Tartu U\u0308likooli liikumis- ja sporditeadusi o\u0303ppima asunud Anete Mooro kahe kuld- ja u\u0308he ho\u0303bemedali vo\u0303iduga. Tartu meistriks krooniti Mooro 100 m liblikas (1.10,19) ja 200 m kompleksis (2.36,64), 100 m vabaujumises poodiumi teine koht Laura-Liis Valdma ja\u0308rel, tulemuseks 1.00,03."}, {"text_idx": "#000008", "text": "Adele Roop (2009) vo\u0303itis kaks noorte kuldmedalit: 100 m selilis (1.09,32) ja 200 m kompleksis (2.39,35), eelpool toodud aladel oli Roop absoluudi arvestuses teine finis\u030ceerija. 100 m vabaujumises tuli tunnistada noorte arvestuses TUKi ujuja Jette Riin Luik paremust, aeg 1.01,84 andis Adelele teise koha."}, {"text_idx": "#000009", "text": "Krete Sibul (2009) vo\u0303itis 200 m kompleksujumises ajaga 2.41,76 sekundit Tartu noorte meistrivo\u0303istluste ho\u0303bemedali ja absoluudi pronksi, lisaks kuulus noorujujale pronksmedal 100 m liblikas (1.15,87)."}, {"text_idx": "#000010", "text": "100 m vabaujumise noorte kolmas koht Isabel Annusele (2008) tulemusega 1.02,84; naiste sama ala kolmanda koha va\u0308a\u0308rtus Heleriin Haljaste (2007) esituses oli 1.01,25."}, {"text_idx": "#000011", "text": "Treeneri ja koolio\u0303petaja magusat leiba maitsev Diana Kutsareva pidas 100 m rinnulis maha tulise heitluse Kirke Ku\u0308baraga (TUK), ning saavutas II koha tulemusega 1.21,91, meie pesamuna Susanna Loviis Tammik (2010) noppis III koha noorte 100 m selilis (1.12,94)."}, {"text_idx": "#000012", "text": "Poistest jo\u0303udis ko\u0303igil viiel kavas olnud ja ujutud alal poodiumile Karl-Eric Ott, kes vo\u0303itis kolmel korral ho\u0303bemedalid (100 m vabalt, 100 m rinnuli, 100 m selili) ja kahel pronksid (100 m liblikat, 200 m kompleksi)."}, {"text_idx": "#000013", "text": "Esimest aastat absoluudis vo\u0303istlevale Artjom Altebergile (2006) kaks Tartu meistrivo\u0303istluste ho\u0303bemedalit vanameistri Kregor Zirgi ja\u0308rel: 100 m liblikat (59,33) ja 200 m kompleksi (2.12,46) ning kolmas koht 100 m rinnulis (1.07,80) K.Seli ja R.Roose kannul."}, {"text_idx": "#000014", "text": "100 m selilis vo\u0303tsid Zirgi (56,86) ko\u0303rval poodiumikohad sisse Kaspar Arold (1.01,13) ja Erik Anja (1.01,23). Kasparil o\u0303nnestus musta hobusena teisest vahetusest tugev tulemus va\u0308lja ujuda ja trennikaaslasele ning eelmise aasta selle ala Tartu meistrile Erik Anjale koht ka\u0308tte na\u0308idata 0,23 sekundilise edumaaga."}, {"text_idx": "#000016", "text": "2022 aasta Tartu linna meistrivo\u0303istluste tulemused leiad SIIT"}, {"text_idx": "#000018", "text": "Eesti avavee teateujumise meistrivo\u0303istlustel USKi noored ho\u0303bedal ja juuniorid pronksil!"}, {"text_idx": "#000019", "text": "5. novembril 2022 toimusid Tartu linna meistrivo\u0303istlused Aura..."}, {"text_idx": "#000022", "text": "Robin Priks vo\u0303itis Tu\u0308ri triatlonil esikoha!"}]